تیمور توختامیشین اۆستونه هۆجوم ائتمزدن اوّل خارزم ایستیقامتینه ایر‌لی‌له‌دی. ۱۳۸۸-جی ایلده بئشینجی دفعه خارزمه داخیل اوْلان امیر تیمور توختامیشین ان اؤ‌نملی دستک‌چیلریندن اوْلان کونقوراتلارا آغیر ضربه وۇردو و اؤ‌نملی بیر موخالیفینی یوْخ ائتدی. اوْ، کؤهنه اورگنج شهرینی اله کئچیردی و اهالی‌سینی سمرقنده کؤچوردو. کؤهنه اورگنجی داغیت‌دی و یئرینه آرپا اکیلمه‌سی گؤستریشینی وئردی.